خاریجی ایشلر ناظیری هاکان فیدان عراق-ین، سعودی عربیستانی‌نین، میصرین خاریجی ایشلر ناظیرلری و لیبیا میللی بیرلیک حکومتی‌نین باش ناظیری عبدالحمید دیبیبه ایله تلفونلا دانیشیب.
خاریجی ایشلر ناظیری هاکان فیدان عراق-ین خاریجی ایشلر ناظیری فواد حسین، سعودی عربیستانی‌نین خاریجی ایشلر ناظیری فیصل بن فرحان آل سعود، میصرین خاریجی ایشلر ناظیری سامح شکری و لیبیا میللی بیرلیک حکومتی‌نین باش ناظیری عبدالحمید دیبیبه ایله تلفونلا دانیشیب.
ناظیرلیگین آچیقلاماسینا گؤره، هاکان فیدان همکارلاری ایله کئچیردیگی گؤروش‌لرده ایسلام امکداش‌لیق تشکیلاتی‌نین (İİT) حرکته کئچیریلمه‌سی و سوئد-ین پایتاختی استکهلم-‌داکی عراق سفیرلیگی قارشی‌سیندا قرانا قارشی ائدیلن هوجوم چرچیوه‌سینده آوروپادا آرتان آنتی-ایسلام و ایسلاما قارشی نیفرت جینایت‌لری ایله باغلی گؤروله‌جک بیرگه تدبیرلری موذاکیره ائدیب.
هاکان فیدان همچنین لیویا میللی بیرلیک حکومتی‌نین باش ناظیری عبدالحمید دیبیبه ایله ده قرانی کریمه هوجوما بیرگه جاواب مسئله‌سینی موذاکیره ائدیب.
قئید ائدک کی، تورکیه عراق-ین استکهلم-‌داکی سفیرلیگینه باسقینی پیسله‌ییب.
سوئد-ده یاشایان عراق اصیل‌لی سلوان مومیکا استکهلم‌داکی عراق سفیرلیگی قارشی‌سیندا پولیسین محافظه‌سی آلتیندا قرانی کریمی و عراق بایراغینی تاپدالاییب.
بونون قارشیلیغیندا باغداد رهبرلیگی سوئد-ین باغدادداکی سفیری جسیکا سواردستروم‌دان اؤلکه‌نی ترک ائتمه‌سینی ایسته‌ییب.
تورکیه خاریجی ایشلر ناظیرلیگی عراق-ین استکهلم-‌داکی سفیرلیگی قارشی‌سیندا قرانی هدف آلان هوجومو ان سرت شکیلده پیسله‌ییب.
عراق اصیل‌لی مومیکا قوربان بایرامی‌نین ایلک گونو استکهلم مسجیدی‌نین قارشی‌سیندا پولیسین محافظه‌سی آلتیندا قرانی یاندیریب.
باشدا تورکیه اولماقلا ایسلام اؤلکه‌لری ایله یاناشی، بعضی دؤولت‌لر، او جمله‌دن روسیا حادثه‌یه رئاکسیا وئریب.
